নড়াইলের লোহাগড়া উপজেলা পরিষদের ভাইস-চেয়ারম্যান ও উপজেলা মহিলাদলের সভানেত্রী সালেহা বেগমকে (৪৮) গ্রেফতার করেছে পুলিশ। নাশকতা মামলায় মঙ্গলবার (৬ নভেম্বর) দুপুরে লোহাগড়া উপজেলা স্বাস্থ্য কমপ্লেক্সের সামনে থেকে তাকে গ্রেফতার করা হয়। বিগত দিনে সরকার বিরোধী ষড়যন্ত্র সহ বিভিন্ন নাশকতায় তার বিরুদে¦ অভিযুক্ত আছে। সালেহা জেলা বিএনপির সহ-সাংগাঠনিক সম্পাদক। লোহাগড়া থানার ওসি প্রবীর কুমার বিশ্বাস জানান, গত ৩ নভেম্বর সন্ধ্যায় লোহাগড়ার জয়পুর জেসিডি মাধ্যমিক বিদ্যালয় চত্বরে বিএনপি নেতাকর্মীরা নাশকতার পরিকল্পনা করছিল। এ সময় ঘটনাস্থল থেকে পাঁচজনকে আটক করা হয় এবং কয়েকজন পালিয়ে যায়। এ মামলায় বিএনপি নেত্রী সালেহাকে গ্রেফতার করা হয়েছে। #